ddrg/super_eurlex huggingface dataset:
MT Il-Ġurnal Uffiċjali tal-Unjoni Ewropea C 225/18

Sentenza tal-Qorti tal-Ġustizzja (Ir-Raba Awla) tas-6 ta’ Ġunju 2013 (talba għal deċiżjoni preliminari tal-Court of Appeal (England & Wales) (Civil Division) — ir-Renju Unit) — The Queen, fuq it-talba ta’: MA, BT, DA vs Secretary of State for the Home Department

(Kawża C-648/11) (1)

(Regolament (KE) Nru 343/2003 - Determinazzjoni tal-Istat Membru responsabbli - Minuri mhux akkumpanjat - Applikazzjonijiet għall-ażil ippreżentati f’żewġ Stati Membri suċċessivament - Assenza ta’ membru tal-familja tal-minuri fit-territorju tal-Istat Membru - It-tieni paragrafu tal-Artikolu 6 tar-Regolament Nru 343/2003 - Trasferiment tal-minuri lejn Stat Membru fejn dan ippreżenta l-ewwel applikazzjoni tiegħu - Kompatibbiltà - L-aħjar interess tat-tfal - Artikolu 24(2) tal-Karta)

2013/C 225/29

Lingwa tal-kawża: l-Ingliż

Qorti tar-rinviju

Court of Appeal (England & Wales) (Civil Division)

Partijiet fil-kawża prinċipali

Rikorrenti: The Queen, fuq it-talba ta’: MA, BT, DA

Konvenut: Secretary of State for the Home Department

Fil-preżenza ta’: The AIRE Centre (Advice on Individual Rights in Europe) (UK),

Suġġett

Talba għal deċiżjoni preliminari — Court of Appeal (England & Wales) (Civil Division) — Interpretazzjoni tat-tieni subparagrafu tal-Artikolu 6 tar- Regolament tal-Kunsill (KE) Nru 343/2003, tat-18 ta’ Frar 2003, li jistabbilixxi l-kriterji u l-mekkaniżmi biex ikun iddeterminat l-Istat Membru responsabbli biex jeżamina applikazzjoni għall-ażil iddepożitata f’wieħed mill-Istati Membri minn ċittadin ta’ pajjiż terz (ĠU Edizzjoni Speċjali bil-Malti, Kapitolu 19, Vol. 6, p. 109) — Proċedura sabiex jiġi ddeterminat liema l-Istat Membru huwa responsabbli biex jeżamina l-applikazzjonijiet għall-ażil ippreżentati minn minuri mhux akkumpanjati, li jkunu ċittadini ta’ pajjiżi terzi

Dispożittiv

It-tieni paragrafu tal-Artikolu 6 tar-Regolament tal-Kunsill (KE) Nru 343/2003, tat-18 ta’ Frar 2003, li jistabbilixxi l-kriterji u l-mekkaniżmi biex ikun iddeterminat l-Istat Membru responsabbli biex jeżamina applikazzjoni għall-ażil iddepożitata f’wieħed mill-Istati Membri minn ċittadin ta’ pajjiż terz, għandu jiġi interpretat fis-sens li, f’ċirkustanzi bħalma huma dawk fil-kawża prinċipali, fejn minuri mhux akkumpanjat li l-ebda membru tal-familja tiegħu ma jkun jinsab legalment fi Stat Membru, ikun ippreżenta applikazzjonijiet għall-ażil f’iktar minn Stat Membru wieħed, huwa jindika bħala l-“Istat Membru responsabbli” dak l-Istat Membru li fih ikun jinsab il-minuri wara li jkun ippreżenta, hemmhekk, applikazzjoni għall-ażil.

(1) ĠU C 65, 3.3.2012.
MT Il-Ġurnal Uffiċjali tal-Unjoni Ewropea C 344/18

Sentenza tal-Qorti tal-Ġustizzja (Id-Disa’ Awla) tas-26 ta’ Settembru 2013 — Alliance One International, Inc. vs Il-Kummissjoni Ewropea

(Kawża C-679/11 P) (1)

(Appell - Kompetizzjoni - Akkordji - Suq Spanjol tax-xiri u tal-ewwel ipproċessar tat-tabakk mhux maħdum - Iffissar ta’ prezzijiet u tqassim tas-suq - Ksur tal-Artikolu 81 KE - Imputabbiltà tal-aġir li jikkostitwixxi ksur ta' sussidjarja lill-kumpannija parent tagħha - Obbligu ta’ motivazzjoni - Drittijiet fundamentali - Effett dissważiv - Ugwaljanza fit-trattament - Ċirkustanzi attenwanti - Kooperazzjoni - Setgħa ta’ ġurisdizzjoni sħiħa - Ne ultra petita - Dritt ta’ smigħ xieraq)

2013/C 344/30

Lingwa tal-proċedura: l-Ingliż

Partijiet

Appellanti: Alliance One International, Inc. (rappreżentanti: M. Odriozola u A. Vide, avukati)

Parti oħra fil-proċedura: Il-Kummissjoni Ewropea (rappreżentanti: F. Castillo de la Torre, E. Gippini Fournier, J. Bourke u C. Urraca Caviedes, aġenti)

Suġġett

Appell mis-sentenza tal-Qorti Ġenerali (Ir-Raba’ Awla) tat-12 ta’ Ottubru 2011, Alliance One International vs Il-Kummissjoni (T-41/05) li tnaqqas il-parti tal-ammont tal-multa impost fuq Agroexpansión, għall-ħlas tagħha Alliance One International, Inc. hija responsabbli in solidum ma’ Agroexpansión, u li tiċħad il-kumplament tar-rikors li għandu bħala suġġett l-annullament parzjali tad-Deċiżjoni tal-Kummissjoni C(2004) 4030, tal-20 ta’ Ottubru 2004, dwar proċedura għall-applikazzjoni tal-Artikolu 81(1) tat-Trattat KE (Każ COMP/C.38.238/B.2 — Settur tat-tabakk mhux maħdum fi Spanja), dwar akkordju intiż għall-iffissar tal-prezzijiet imħallsa lill-produtturi u l-kwantitajiet mixtrija għal dawn fis-suq Spanjol tat-tabakk mhux maħdum

Dispożittiv

(1) L-appelli prinċipali u inċidentali huma miċħuda.

(2) Alliance One International Inc. hija kkundannata għall-ispejjeż marbuta mal-appell prinċipali.

(3) Il-Kummissjoni Ewropea hija kkundannata għall-ispejjeż relatati mal-appell inċidentali.

(1) ĠU C 73, 10.3.2012.
MT Il-Ġurnal Uffiċjali tal-Unjoni Ewropea C 260/6

Sentenza tal-Qorti tal-Ġustizzja (It-Tielet Awla) tat-18 ta’ Lulju 2013 (talba għal deċiżjoni preliminari tas-Supreme Court of the United Kingdom — ir-Renju Unit) — Mark Alemo-Herron et vs Parkwood Leisure Ltd

(Kawża C-426/11) (1)

(Trasferiment ta’ impriżi - Direttiva 2001/23/KE - Żamma tad-drittijiet tal-ħaddiema - Ftehim kollettiv applikabbli għaċ-ċedent u għall-impjegat fil-mument tat-trasferiment)

2013/C 260/10

Lingwa tal-kawża: l-Ingliż

Qorti tar-rinviju

Supreme Court of the United Kingdom

Partijiet fil-kawża prinċipali

Rikorrenti: Mark Alemo-Herron, Sandra Tipping, Christopher Anderson, Stacey Aris, Audrey Beckford, Lee Bennett, Delroy Carby, Vishnu Chetty, Deborah Cimitan, Victoria Clifton, Claudette Cummings, David Curtis, Stephen Flin, Patience Ijelekhai, Rosemarie Lee, Roxanne Lee, Vivian Ling, Michelle Nicholas, Lansdail Nugent, Anne O’Connor, Shirley Page, Alan Peel, Mathew Pennington, Laura Steward

Konvenuta: Parkwood Leisure Ltd

Suġġett

Talba għal deċiżjoni preliminari — Supreme Court of the United Kingdom — Interpretazzjoni tal-Artikolu 3 tad-Direttiva tal-Kunsill 2001/23/KE, tat-12 ta’ Marzu 2001, dwar l-approssimazzjoni tal-liġijiet tal-Istati Membri relatati mas-salvagwardja tad-drittijiet tal-impjegati fil-każ ta’ trasferiment ta’ impriżi, negozji jew partijiet ta’ impriżi jew negozji (ĠU Edizzjoni Speċjali bil-Malti, Kapitolu 5, Vol. 4, p. 98) fid-dawl tas-sentenza tal-Qorti tal-Ġustizzja, tat-12 ta’ Marzu 2001, fil-Kawża C-499/04, Werhof — Portata tal-obbligi taċ-ċessjonarju rigward iż-żamma tal-kundizzjonijiet tas-salarji li jirriżultaw minn ftehim kollettiv applikabbli għaċ-ċedent u għall-impjegat fil-mument tat-trasferiment

Dispożittiv

L-Artikolu 3 tad-Direttiva tal-Kunsill 2001/23/KE, tat-12 ta’ Marzu 2001, dwar l-approssimazzjoni tal-liġijiet tal-Istati Membri relatati mas-salvagwardja tad-drittijiet tal-impjegati fil-każ ta’ trasferiment ta’ impriżi, negozji jew partijiet ta’ impriżi jew negozji, għandu jiġi interpretat fis-sens li jipprekludi li Stat Membru jipprovdi, fil-każ ta’ trasferiment ta’ impriża, li l-klawżoli dinamiċi li jirreferu għall-ftehim kollettivi nnegozjati u adottati wara d-data tat-trasferiment huma infurzabbli kontra ċ-ċessjonarju, meta dan tal-aħħar ma jkollux il-possibbiltà li jipparteċipa fil-proċess ta’ nnegozjar ta’ tali ftehim kollettivi konklużi wara t-trasferiment.

(1) ĠU C 311, 22.10.2011.
MT Il-Ġurnal Uffiċjali tal-Unjoni Ewropea C 260/7

Sentenza tal-Qorti tal-Ġustizzja (L-Ewwel Awla) tat-18 ta’ Lulju 2013 — The Dow Chemical Company, Dow Deutschland Inc., Dow Deutschland Anlagengesellschaft mbH, Dow Europe GmbH vs Il-Kummissjoni Ewropea

(Kawża C-499/11 P) (1)

(Appell - Akkordji - Suq tal-gomma butadiene u tal-gomma styrene-butadiene magħmula bil-proċess ta’ polimerizzazzjoni permezz ta’ emulsjoni - Iffissar tal-miri ta’ prezzijiet, qsim tal-klijenti permezz ta’ ftehim ta’ nuqqas ta’ aggressjoni u skambju ta’ informazzjoni kummerċjali - Imputabbiltà tal-aġir li jikkostitwixxi ksur - Setgħa diskrezzjonali tal-Kummissjoni - Koeffiċjent ta’ multiplikazzjoni b’għan dissważiv - Ugwaljanza fit-trattament)

2013/C 260/11

Lingwa tal-kawża: l-Ingliż

Partijiet

Appellanti: The Dow Chemical Company, Dow Deutschland Inc., Dow Deutschland Anlagengesellschaft mbH, Dow Europe GmbH (rappreżentanti: D. Schroeder u T. Kuhn, Rechtsanwälte, u T. Graf, avukat)

Parti oħra fil-proċedura: Il-Kummissjoni Ewropea (rappreżentanti: M. Kellerbauer u V. Bottka, aġenti)

Suġġett

Appell mis-sentenza tal-Qorti Ġenerali (L-Ewwel Awla) tat-13 ta’ Lulju 2011 — Dow Chemical et vs Il-Kummissjoni (T-42/07), li permezz tagħha l-Qorti Ġenerali ċaħdet parzjalment rikors intiż għall-annullament parzjali tad-Deċiżjoni tal-Kummissjoni C(2006) 5700 finali, tad-29 ta’ Novembru 2006, dwar proċedura skont l-Artikolu 81 tat-Trattat KE u l-Artikolu 53 tal-Ftehim ŻEE (Każ COMP/F/38.638 — Gomma butadiene u gomma styrene-butadiene magħmula bil-proċess ta’ polimerizzazzjoni permezz ta’ emulsjoni), li tikkonċerna akkordju dwar l-iffissar tal-miri ta’ prezzijiet, dwar il-qsim tal-klijenti permezz ta’ ftehim ta’ nuqqas ta’ aggressjoni u dwar l-iskambju ta’ informazzjoni kummerċjali, kif ukoll, sussidjarjament, it-tnaqqis tal-multa imposta fuq ir-rikorrenti.

Dispożittiv

(1) L-appell huwa miċħud.

(2) The Dow Chemical Company, Dow Deutschland Inc., Dow Deutschland Anlagengesellschaft mbH u Dow Europe GmbH għandhom ibatu l-ispejjeż tagħhom kif ukoll dawk sostnuti mill-Kummissjoni Ewropea.

(1) ĠU C 252, 27.08.2011.
(2)

Inuit Tapiriit Kanatami, Nattivak Hunters and Trappers Association, Pangnirtung Hunters’ and Trappers’ Association, Jaypootie Moesesie, Allen Kooneeliusie, Toomasie Newkingnak, David Kuptana, Karliin Aariak, Canadian Seal Marketing Group, Ta Ma Su Seal Products Inc., Fur Institute of Canada, NuTan Furs Inc., GC Rieber Skinn AS, Inuit Circumpolar Council Greenland (ICC-Greenland), Johannes Egede u Kalaallit Nunaanni Aalisartut Piniartullu Kattuffiat (KNAPK) huma kkundannati jbatu, minbarra l-ispejjeż tagħhom, l-ispejjeż tal-Parlament Ewropew u tal-Kunsill tal-Unjoni Ewropea.
MT Il-Ġurnal Uffiċjali tal-Unjoni Ewropea C 344/18

Sentenza tal-Qorti tal-Ġustizzja (Id-Disa’ Awla) tas-26 ta’ Settembru 2013 — Alliance One International Inc. vs Il-Kummissjoni Ewropea

(Kawża C-668/11 P) (1)

(Appell - Kompetizzjoni - Akkordji - Suq Spanjol tax-xiri u tal-ewwel ipproċessar ta’ tabakk mhux maħdum - Iffissar tal-prezzijiet u tqassim tas-suq - Ksur tal-Artikolu 81 KE - Imputabbiltà tal-aġir li jikkostitwixxi ksur ta’ sussidjarja lill-kumpannija parent tagħha - Effett dissważiv - Ugwaljanza fit-trattament - Kooperazzjoni - Obbligu ta’ motivazzjoni - Ċirkustanzi attenwanti)

2013/C 344/29

Lingwa tal-proċedura: l-Ispanjol

Partijiet

Appellanti: Alliance One International Inc. (rappreżentanti: M. Odriozola u A. Vide, avukati)

Parti oħra fil-proċedura: Il-Kummissjoni Ewropea (rappreżentanti: F. Castillo de la Torre u J. Bourke, aġenti)

Suġġett

Appell mis-sentenza tal-Qorti Ġenerali (Ir-Raba’ Awla), tat-12 ta’ Ottubru 2011, Agroexpansión vs Il-Kummissjoni (T-38/05), li permezz tagħha l-Qorti Ġenerali ċaħdet parzjalment talba għall-annullament parzjali tad-Deċiżjoni tal-Kummissjoni C(2004) 4030 finali, tal-20 ta’ Ottubru 2004, dwar proċedura skont l-Artikolu 81(1) (KE) (Każ COMP/C.38.238/B2 — Tabakk mhux maħdum — Spanja)

Dispożittiv

(1) L-appell huwa miċħud.

(2) Alliance One International Inc. hija kkundannata għall-ispejjeż.

(1) ĠU C 89, 24.3.2012.
MT Il-Ġurnal Uffiċjali tal-Unjoni Ewropea C 344/13

Sentenza tal-Qorti tal-Ġustizzja (Ir-Raba’ Awla) tas-26 ta’ Settembru 2013 (talba għal deċiżjoni preliminari tal-Consiglio di Giustizia Amministrativa per la Regione siciliana — l-Italja) — Ottica New Line di Accardi Vincenzo vs Comune di Campobello di Mazara

(Kawża C-539/11) (1)

(Artikoli 49 TFUE u 56 TFUE - Libertà ta’ stabbiliment - Saħħa pubblika - Oftalmiċi - Leġiżlazzjoni reġjonali li tissuġġetta l-ftuħ ta’ stabbilimenti ġodda tal-ottika għal awtorizzazzjoni - Limiti demografiċi u ġeografiċi - Ġustifikazzjoni - Abbiltà li l-għan mixtieq jintlaħaq - Koerenza - Proporzjonalità)

2013/C 344/20

Lingwa tal-kawża: it-Taljan

Qorti tar-rinviju

Consiglio di Giustizia Amministrativa per la Regione siciliana

Partijiet fil-kawża prinċipali

Rikorrenti: Ottica New Line di Accardi Vincenzo

Konvenut: Comune di Campobello di Mazara

Fil-preżenza ta’: Fotottica Media Visione di Luppino Natale Fabrizio e C. s.n.c.

Suġġett

Talba għal deċiżjoni preliminari — Consiglio di Giustizia Amministrativa per la Regione siciliana — Interpretazzjoni tal-Artikoli 49 u 56 TFUE kif ukoll tal-Artikolu 2(2)(f) u tal-Artikoli 4(8) u 15 tad-Direttiva 2006/123/KE tal-Parlament Ewropew u tal-Kunsill, tat-12 ta’ Diċembru 2006, dwar is-servizzi fuq is-suq intern (ĠU L 376, p. 36) — Leġiżlazzjoni reġjonali li tissuġġetta l-ftuħ ta’ ħwienet ġodda għall-eżerċizzju tal-professjoni tal-ottika għall-kundizzjonijiet, minn naħa, l-installazzjoni ta’ stabbiliment wieħed biss għal kull parti ta’ popolozzjoni ta’ 8 000 abitant u, min-naħa l-oħra, għall-eżistenza ta’ distanza minima ta’ 300 metru fir-rigward tal-ħwienet tal-ottika eżistenti — Restrizzjoni għal-libertà li jiġu pprovduti servizzi — Raġunijiet imperattivi ta’ interess ġenerali — Ħarsien tas-saħħa — Proporzjonalità

Dispożittiv

L-Artikolu 49 TFUE għandu jiġi interpretat fis-sens li ma jipprekludix leġiżlazzjoni reġjonali, bħal dik inkwistjoni fil-kawża prinċipali, li timponi limiti għall-għoti ta’ awtorizzazzjonijiet ta’ ftuħ ta’ stabbilimenti ġodda tal-ottika, billi tipprovdi li:

— f’kull żona ġeografika, stabbiliment tal-ottika wieħed biss jista’ jinfetaħ, bħala prinċipju, għal kull porzjon ta’ 8 000 abitant, u

— kull stabbiliment ġdid tal-ottika għandu josserva, bħala prinċipju, distanza minima ta’ 300 metru fil-konfront tal-istabbilimenti tal-ottika diġà eżistenti,

sakemm l-awtoritajiet kompetenti jagħmlu użu xieraq, billi josservaw kriterji trasparenti u oġġettivi, mill-awtorizzazzjonijiet stipulati mil-leġiżlazzjoni kkonċernata bl-għan li jilħqu, b’mod koerenti u sistematiku, l-għanijiet segwiti minnha tal-protezzjoni tas-saħħa pubblika fit-territorju kollu kkonċernat, u dan huwa l-kompitu tal-qorti nazzjonali li tivverifikah.

(1) ĠU C 370, 17.12.2011
MT Il-Ġurnal Uffiċjali tal-Unjoni Ewropea C 9/3

Sentenza tal-Qorti tal-Ġustizzja (Il-Ħames Awla) tal-14 ta’ Novembru 2013 — Liga para a Protecção da Natureza (LPN), Ir-Repubblika tal-Finlanja vs Il-Kummissjoni Ewropea

(Kawżi magħquda C-514/11 P u C-605/11 P) (1)

(Appell - Aċċess għad-dokumenti tal-istituzzjonijiet - Regolament (KE) Nru 1049/2001 - It-tielet inċiż tal-Artikolu 4(2) - Eċċezzjoni dwar il-protezzjoni tal-għanijiet ta’ spezzjoni, ta’ investigazzjoni u ta’ verifika - Informazzjoni dwar l-ambjent - Regolament (KE) Nru 1367/2006 - Artikolu 6(1) - Dokumenti dwar il-fażi prekontenzjuża ta’ proċedura għal nuqqas ta’ twettiq ta’ obbligu - Rifjut ta’ aċċess - Obbligu li jsir eżami konkret u individwali tad-dokumenti li hemm riferiment għalihom fit-talba għal aċċess - Interess pubbliku superjuri)

2014/C 9/04

Lingwa tal-kawża: il-Portugiż

Partijiet

Appellanti: Liga para a Protecção da Natureza (LPN) (rappreżentanti: P. Vinagre u Silva u L. Rossi, avukati), Ir-Repubblika tal-Finlandja (rappreżentanti: J. Heliskoski, M. Pere u M. J. Leppo, aġenti),

Intervenjenti insostenn tal-appellanti: Ir-Repubblika tal-Estonja (rappreżentant: M. Linntam, aġent),

Partijiet oħra fil-proċedura: Il-Kummissjoni Ewropea (rappreżentanti: P. Costa de Oliveira u D. Recchia, agenti), Ir-Renju tad-Danimarka (rappreżentanti: V. Pasternak Jørgensen u C. Thorning, aġenti), Ir-Renju ta’ Svezja (rappreżentanti: A. Falk et C. Meyer-Seitz, aġenti)

Intervenjenti insostenn tal-Kummissjoni Ewropea: Ir-Repubblika Federali tal-Ġermanja (rappreżentanti: T. Henze u A. Wiedmann, aġenti)

Suġġett

Appelli mis-sentenza tal-Qorti Ġenerali (It-Tielet Awla) tad-9 ta’ Settembru 2011, LPN vs Il Kummissjoni (T-29/08), li permezz tagħha l-Qorti Ġenerali ċaħdet ir-rikors ippreżentat minn LPN sa fejn jikkonċerna dokumenti u partijiet minn dokumenti li fir-rigward tagħhom l-aċċess ġie rrifjutat lil Liga para a Protecção da Natureza (LPN) fid-Deċiżjoni tal-Kummissjoni SG.E.3/MIB/psi D(2008) 8639, tal-24 ta’ Ottubru 2008.

Dispożittiv

(1) L-appelli huma miċħuda.

(2) Il-Liga para a Protecção da Natureza u r-Repubblika tal-Finlandja huma kkundannati għall-ispejjeż b’mod ugwali.

(3) Ir-Renju tad-Danimarka, ir-Repubblika Federali tal-Ġermanja, ir-Repubblika tal-Estonja u r-Renju tal-Isvezja għandhom ibatu l-ispejjeż rispettivi tagħhom.

(1) ĠU C 58, 25.02.2012.
(3)

Fil-każ li n-nuqqas ta’ twettiq ikkonstatat fil-punt 1 jippersisti sal-jum ta’ meta tingħata din is-sentenza, ir-Renju tal-Belġju għandu jiġi kkundannat iħallas lill-Kummissjoni, fil-kont “Riżorsi proprji tal-Unjoni Ewropea”, penalità ta’ EUR 859 404 għal kull semestru ta’ dewmien fl-implementazzjoni neċessarja sabiex jikkonforma ruħu mas-sentenza Il-Kummissjoni vs Il-Belġju, iċċitata iktar 'il fuq, li jibda jiddekorri mid-data ta’ meta tingħata din is-sentenza, sal-eżekuzzjoni sħiħa tas-sentenza Il-Kummissjoni vs Il-Belġju, iċċitata iktar ’il fuq, fejn l-ammont effettiv għandu jiġi kkalkulat fi tmiem ta’ kull perijodu ta’ sitt xhur billi jitnaqqas, mit-total ta’ tali perijodi, perċentwali li jikkorrispondi għall-proporzjon li jirrappreżenta n-numru ekwivalenti ta’ abitanti li kienu ġew konformi mas-sentenza Il-Kummissjoni vs Il-Belġju, iċċitata iktar ’il fuq, sat-tmiem ta’ dan il-perijodu fir-rigward tan-numru ta’ ekwivalenti ta’ abitanti li ma jkunux ikkonformaw ma’ din is-sentenza sad-data ta’ meta tingħata s-sentenza.
1)

Peress li ma adottatx, fit-termini imposti, il-miżuri kollha neċessarji sabiex tirkupra l-għajnuna mill-Istat iddikjarata illegali u inkompatibbli mas-suq komuni bid-Deċiżjoni tal-Kummissjoni 2006/323/KE, tas-7 ta’ Diċembru 2005, dwar l-eżenzjoni mid-dazju tas-sisa għal żjut minerali użati bħala karburant għall-produzzjoni ta’ alumina f’Gardanne, fir-reġjun ta’ Shannon u f’Sardinja implimentata minn Franza, l-Irlanda u l-Italja rispettivament, u bid-Deċiżjoni tal-Kummissjoni 2007/375/KE, tas-7 ta’ Frar 2007, dwar l-eżenzjoni mid-dazju tas-sisa għal żjut minerali użati għal produzzjoni tal-alumina f’Gardanne, fir-reġjun ta’ Shannon u f’Sardinja implimentata minn Franza, l-Irlanda u l-Italja rispettivament [C 78/2001 (ex NN 22/01), C 79/2001 (ex NN 23/01), C 80/2001 (ex NN 26/01)], ir-Repubblika Taljana naqset milli twettaq l-obbligi tagħha taħt l-Artikolu 5 tad-Deċiżjoni 2006/323, taħt l-Artikolu 4 tad-Deċiżjoni 2007/375 u taħt ir-raba’ paragrafu tal-Artikolu 249 KE. Peress li ma bagħtitx, fit-termini imposti, l-informazzjoni prevista fl-Artikolu 6(1) tad-Deċiżjoni 2006/323 u fl-Artikolu 6(2) tad-Deċiżjoni 2007/375, ir-Repubblika Taljana naqset milli twettaq l-obbligi tagħha taħt dawn iż-żewġ dispożizzjonijiet u taħt ir-raba’ paragrafu tal-Artikolu 249 KE.
MT Il-Ġurnal Uffiċjali tal-Unjoni Ewropea C 26/15

Sentenza tal-Qorti tal-Ġustizzja (Seduta Plenarja) tas-27 ta’ Novembru 2012 (talba għal deċiżjoni preliminari tas-Supreme Court — L-Irlanda) — Thomas Pringle vs Government of Ireland, Ireland and the Attorney General

(Kawża C-370/12) (1)

(Mekkaniżmu ta’ stabbiltà għall-Istati Membri li l-munita tagħhom hija l-euro - Deċiżjoni 2011/199/UE - Emenda tal-Artikolu 136 TFUE - Validità - Artikolu 48(6) TUE - Proċedura ta’ reviżjoni ssemplifikata - Trattat MES - Politika ekonomika u monetarja - Kompetenza tal-Istati Membri)

2013/C 26/27

Lingwa tal-kawża: l-Ingliż

Qorti tar-rinviju

Supreme Court

Partijiet fil-kawża prinċipali

Rikorrent: Thomas Pringle

Konvenut: Government of Ireland, Ireland and the Attorney General

Suġġett

Talba għal deċiżjoni preliminari — Supreme Court — Validità tad-Deċiżjoni tal-Kunsill Ewropew 2011/199/UE, tal-25 ta’ Marzu 2011, li temenda l-Artikolu 136 tat-Trattat dwar il-Funzjonament tal-Unjoni Ewropea fir-rigward ta’ mekkaniżmu ta’ stabbiltà għall-Istati Membri li l-munita tagħhom hija l-euro (ĠU L 91, p. 1) — Kompetenzi tal-Unjoni — Dritt ta’ Stat Membru li jappartjeni għaż-żona tal-euro sabiex jilħaq ftehim internazzjonali bħat-Trattat li jistabbilixxi l-Mekkaniżmu Ewropew ta’ Stabbiltà

Dispożittiv

(1) L-eżami ta’ din id-domanda ma rrivela ebda fattur li jista’ jaffettwa l-validità tad-Deċiżjoni tal-Kunsill Ewropew 2011/199/UE, tal-25 ta’ Marzu 2011, li temenda l-Artikolu 136 tat-Trattat dwar il-Funzjonament tal-Unjoni Ewropea fir-rigward ta’ mekkaniżmu ta’ stabbiltà għall-Istati Membri li l-munita tagħhom hija l-euro.

(2) L-Artikoli 4(3) TUE, 13 TUE, 2(3) TFUE, 3(1)(ċ) u (2) TFUE, 119 TFUE sa 123 TFUE u 125 TFUE sa 127 TFUE kif ukoll il-prinċipju ġenerali ta’ protezzjoni ġudizzjarja effettiva la jipprekludu l-konklużjoni ta’ ftehim bħat-Trattat li jistabbilixxi l-mekkaniżmu Ewropew ta’ stabbiltà bejn ir-Renju tal-Belġju, ir-Repubblika Federali tal-Ġermanja, ir-Repubblika tal-Estonja, l-Irlanda, ir-Repubblika Ellenika, ir-Repubblika ta’ Spanja, ir-Repubblika Franċiża, ir-Repubblika Taljana, ir-Repubblika ta’ Ċipru, il-Gran Dukat tal-Lussemburgu, Malta, ir-Renju tal-Pajjiżi l-Baxxi, ir-Repubblika tal-Awstrija, ir-Repubblika Portuġiża, ir-Repubblika tas-Slovenja, ir-Repubblika Slovakka u r-Repubblika tal-Finlandja, konkluż fi Brussell fit-2 ta’ Frar 2012, u lanqas ir-ratifika ta’ dan it-trattat minn dawn l-Istati Membri.

(3) Id-dritt ta’ Stat Membru li jikkonkludi u jirratifika dan it-trattat ma huwiex suġġett għad-dħul fis-seħħ tad-Deċiżjoni 2011/199.

(1) ĠU C 303, 6.10.2012.
MT Il-Ġurnal Uffiċjali tal-Unjoni Ewropea C 114/21

Sentenza tal-Qorti tal-Ġustizzja (It-Tieni Awla) tat-28 ta’ Frar 2013 — Ellinika Nafpigeia AE vs Il-Kummissjoni Ewropea

(Kawża C-246/12 P) (1)

(Appell - Għajnuna mill-Istat - Kostruzzjoni tal-bastimenti - Deċiżjoni li tiddikjara miżuri ta’ għajnuna inkompatibbli mas-suq komuni - Protezzjoni tal-interessi essenzjali tas-sigurtà nazzjonali - Kundizzjonijiet ta’ kompetizzjoni fis-suq intern)

2013/C 114/31

Lingwa tal-proċedura: il-Grieg

Partijiet

Appellanti: Ellinika Nafpigeia AE (rappreżentanti: I. Drosos u V. Karagiannis, dikigóroi)

Parti oħra fil-proċedura: Il-Kummissjoni Ewropea (rappreżentanti: C. Urraca Caviedes u M. Konstantinidis, aġenti)

Suġġett

Appell mis-sentenza tal-Qorti Ġenerali (Is-Seba’ Awla) tal-15 ta’ Marzu 2012, Ellinika Nafpigeia vs Il-Kummissjoni (T-391/08) li tiċħad rikors intiż għall-annullament parzjali tad-Deċiżjoni tal-Kummissjoni C(2008) 3118 finali, tat-2 ta’ Lulju 2008, li tiddikjara inkompatibbli mas-suq komuni l-għajnuna mogħtija mill-awtoritajiet Griegi favur Ellinika Nafpigeia (Hellenic Shipyards “HSY”), fil-kuntest tal-emendi fuq il-pjan ta’ investiment inizjali dwar ir-ristrutturazzjoni ta’ din it-tarzna [għajnuna mill-Istat C 16/2004 (ex NN29/2004, CP 71/2002 u CP 133/2005)].

Dispożittiv

(1) L-appell huwa miċħud.

(2) Ellinika Nafpigeia AE hija kkundannata għall-ispejjeż.

(1) ĠU C 200, 07.07.2012.